APSTIPRINĀTS

 ar Nacionālās elektronisko plašsaziņas līdzekļu padomes

2018.gada 14.novembra iepirkuma komisijas sēdes lēmumu (Protokols Nr.6)

Iepirkuma komisijas priekšsēdētāja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dace Ķezbere

**Nacionālās elektronisko plašsaziņas līdzekļu padomes**

**IEPIRKUMA**

Publisko iepirkumu likuma 9.panta noteiktajā kārtībā

**“****Par monitoringa programmatūras pakalpojumu Nacionālās elektronisko plašsaziņas līdzekļu padomes vajadzībām”**

Iepirkuma identifikācijas Nr. NEPLP 2018/3

**NOLIKUMS**

Rīgā

2018

**I Vispārīga informācija**

1. **Pasūtītājs**: Nacionālā elektronisko plašsaziņas līdzekļu padome (turpmāk arī – NEPLP), reģistrācijas Nr.90000081852, juridiskā adrese: Doma laukums 8A, Rīga, LV-1939, tālrunis +371 67221848, fakss: +371 67220448, interneta tīmekļvietne: [http://www.neplpadome.lv](http://www.neplpadome.lv/), elektroniskā pasta adrese: neplpadome@neplpadome.lv.
2. **Iepirkuma nosaukums, identifikācijas numurs un iepirkuma procedūras veids**: “Par monitoringa programmatūras pakalpojumu Nacionālās elektronisko plašsaziņas līdzekļu padomes vajadzībām”, iepirkuma identifikācijas Nr. NEPLP 2018/3 (turpmāk – iepirkums) saskaņā ar Publisko iepirkumu likuma 9.panta noteikumiem. Iepirkumu organizē iepirkuma komisija, kas izveidota ar NEPLP 2018.gada 10.maija rīkojumu Nr.1 “Par iepirkuma komisiju” (turpmāk – komisija).
3. **Pasūtītāja kontaktpersonas**:
	1. NEPLP Juridiskās nodaļas vadītāja Gita Keistere, tālr.+371 67221848, e-pasts: gita.keistere@neplpadome.lv;
	2. NEPLP juriste Dace Melbārzde, +371 67221848, e-pasts: dace.melbarzde@neplpadome.lv.
4. **Iepirkuma priekšmets**:
	1. monitoringa programmatūras pakalpojumi NEPLP vajadzībām (turpmāk – pakalpojums), atbilstoši nolikuma nosacījumiem un iepirkuma Tehniskās specifikācijas (nolikuma 2.pielikums) prasībām;
	2. iepirkuma priekšmets atbilstoši CPV klasifikatoram CPV*(Common Procurement Vocabulary – kopējā iepirkuma vārdnīca),* nomenklatūras kodi:
		1. 72200000-7 (Programmatūras izstrādes un konsultāciju pakalpojumi);
		2. 72300000-8 (Datu pakalpojumi).
	3. pretendents drīkst iesniegt tikai vienu piedāvājuma variantu un tikai par visu iepirkuma priekšmeta apjomu. Iepirkuma priekšmets netiek dalīts daļās.
5. **Iepirkuma nolikuma saņemšana**: nolikums un cita iepirkuma procedūras dokumentācija ir brīvi un tieši elektroniski pieejama Pasūtītāja interneta tīmekļvietnē: [www.neplpadome.lv](http://www.neplpadome.lv) sadaļā “Padome”, ”Publiskie iepirkumi”.
6. **Iepirkuma līguma summa, izpildes termiņš un vieta**:
	1. plānotā iepirkuma līguma summa (bez pievienotās vērtības nodokļa)par visu iepirkuma priekšmeta apjomu ir **EUR 23 000,-** (divdesmit trīs tūkstoši *euro*).
	2. iepirkuma līguma darbības laiks no līguma abpusējas parakstīšanas dienas ne vēlāk kā no 2019.gada 01.janvāra līdz 2019.gada 31.decembrim (attiecībā uz datu uzglabāšanu – līdz 2020.gada 31.martam);
	3. paredzamā līguma izpildes vieta – Latvijas Republikas teritorija.

**II Prasības attiecībā uz piedāvājumu**

1. **Piedāvājumu iesniegšanas termiņš**:Pretendentsvar iesniegt savu piedāvājumu **līdz 2018.gada** **10.decembrim** **plkst. 10:00**.
2. **Piedāvājumu iesniegšanas vieta**: Nacionālā elektronisko plašsaziņas līdzekļu padome, Doma laukumā 8A, Rīgā, LV-1939, 6.stāvā (zvana poga Nr.6), Pasūtītāja darba laikā – darba dienās (I-V) no 9:00-17:00 vai nosūtot to uz šajā punktā minēto adresi pa pastu ierakstītā pasta sūtījumā. Pretendentiem, kuri piedāvājumus nosūta pa pastu, ir jānodrošina to piegāde šajā punktā norādītajā adresē līdz piedāvājumu iesniegšanas termiņam. Piedāvājums, kas NEPLP tiks saņemts pēc nolikuma 8.punktā minētā termiņa, neatvērts tiks nosūtīts atpakaļ iesniedzējam.
3. **Piedāvājumi tiks atvērti** NEPLP iepirkuma komisijas sēdē pēc piedāvājumu iesniegšanas termiņa beigām.
4. **Piedāvājuma noformēšanas un iesniegšanas prasības**. Dokumenti jānoformē atbilstoši Dokumentu juridiskā spēka likumam, Ministru kabineta 2018.gada 04.septembra noteikumiem Nr.558 “Dokumentu izstrādāšanas un noformēšanas kārtība”, Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā” un šim nolikumam.
	1. pretendentam jāiesniedz viens piedāvājuma oriģināls un viena piedāvājuma kopija, dokumentārā veidā papīra formā ar norādi “ORIĢINĀLS” un otrs ar norādi “KOPIJA”. Pastāvot pretrunām starp “ORIĢINĀLS” un “KOPIJA”, noteicošais būs “ORIĢINĀLS”;
	2. visiem piedāvājumā ietvertajiem dokumentiem, materiāliem jābūt caurauklotiem un aizzīmogotiem vienā sējumā (“ORIĢINĀLS” un “KOPIJA” iesieti atsevišķi) tā, lai nebūtu iespējams no piedāvājuma atdalīt lapas. Piedāvājuma lapām jābūt secīgi sanumurētām; Piedāvājuma aizmugurē jānorāda un ar pretendentu pārstāvēt tiesīgās vai tā pilnvarotās personas parakstu jāapliecina piedāvājuma lapu kopējais skaits;
	3. kopā ar piedāvājumu papīra formātā pretendentam piedāvājums jāiesniedz arī elektroniskā veidā, izmantojot USB interfeisa zibatmiņas ierīci vai kompaktdiskus (CD-R vai CD-RW);
	4. piedāvājums jāiesniedz vai jānosūta pa pastu vienā slēgtā, aizzīmogotā iepakojumā vai aploksnē. Uz iepakojuma vai aploksnes jānorāda:
		1. adresāts: Nacionālā elektronisko plašsaziņas līdzekļu padome, Doma laukumā 8a, Rīgā, LV-1939;
		2. pretendenta nosaukums un adrese;
		3. piedāvājums iepirkumam “Par monitoringa programmatūras pakalpojumu Nacionālās elektronisko plašsaziņas līdzekļu padomes vajadzībām” (iepirkuma identifikācijas Nr. NEPLP 2018/3);
		4. NEATVĒRT līdz 2018.gada 10.decembrim plkst.10:00!
	5. pretendenta piedāvājumu un piedāvājumā iekļautos dokumentus paraksta pretendentu pārstāvēt tiesīga (atbilstoši ierakstiem komercreģistrā) vai pretendenta pilnvarota persona. Ja piedāvājumā iekļauto dokumentāciju paraksta pilnvarota persona, piedāvājumam obligāti pievieno attiecīgu pilnvaru;
	6. piedāvājumā iekļautajiem dokumentiem jābūt datora izdrukas veidā, skaidri salasāmiem, latviešu valodā. Vārdiem un skaitļiem jābūt bez iestarpinājumiem, dzēsumiem vai labojumiem;
	7. ja kāds no piedāvājumā iekļautajiem dokumentiem ir svešvalodā, tad pretendents pievieno apliecinātu šā dokumenta tulkojumu latviešu valodā, saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”;
	8. pretendents apliecina piedāvājuma kopiju un iesniegto dokumentu kopiju pareizību atbilstoši Ministru kabineta 2018.gada 04.septembra noteikumiem Nr.558 “Dokumentu izstrādāšanas un noformēšanas kārtība”. Ja komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz notariāli apliecinātu dokumenta kopiju.
5. Pretendenta piedāvājums sastāv no šādām 4 (četrām) daļām:
	1. Pretendenta pieteikums;
	2. Pretendenta atlases dokumenti;
	3. Tehniskais piedāvājums;
	4. Finanšu piedāvājums.

Katrai piedāvājuma daļai jābūt atdalītai ar attiecīgās piedāvājuma daļas virsrakstu.

1. Iesniegtie iepirkuma procedūras piedāvājumi, kas iesniegti līdz piedāvājuma iesniegšanas termiņa beigām, netiek atdoti atpakaļ pretendentiem.
2. Pretendents sedz visas izmaksas, kas saistītas ar viņa piedāvājuma sagatavošanu un iesniegšanu NEPLP.
3. Iesniedzot piedāvājumu, pretendents pilnībā piekrīt visiem nolikuma noteikumiem.
4. **Piedāvājuma grozīšana vai atsaukšana:** pretendents līdz piedāvājumu iesniegšanas termiņa beigām var grozīt vai atsaukt savu piedāvājumu, iesniedzotPasūtītājam iesniegumu slēgtā aploksnē, uz kuras norāda rekvizītus, kā arī sniedz skaidru atzīmi par saturu – “GROZĪJUMI” vai “ATSAUKUMS”. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā pretendents iesniedz jaunu piedāvājumu. Par piedāvājuma iesniegšanas laiku tiks uzskatīts otrā piedāvājuma iesniegšanas brīdis. Pēc piedāvājumu iesniegšanas termiņa beigām pretendents nevar savu piedāvājumu grozīt vai atsaukt.
5. Informācijas apmaiņa starp Pasūtītāju un pretendentiem par iepirkuma nolikumu un tā pielikumiem notiek rakstveidā pa pastu, faksu, e-pastu vai nododot personīgi. Uz informācijas pieprasījumiem un jautājumiem obligāti jābūt norādei: “Iepirkumam “Par monitoringa programmatūras pakalpojumu Nacionālās elektronisko plašsaziņas līdzekļu padomes vajadzībām”, iepirkuma identifikācijas Nr. NEPLP 2018/3”.
6. **Informācijas sniegšana**: ja pretendents ir savlaicīgi pieprasījis papildu informāciju par iepirkuma nolikumā iekļautajām prasībām, Pasūtītājs to sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Papildu informāciju Pasūtītājs nosūta pretendentam, kas uzdevis jautājumu, un vienlaikus ievieto šo informāciju Pasūtītāja tīmekļvietnē: [www.neplpadome.lv](http://www.neplpadome.lv), sadaļā “Padome”, “Publiskie iepirkumi”, kurā ir pieejams nolikums un cita iepirkuma procedūras dokumentācija.

**III Prasības un nosacījumi pretendenta dalībai iepirkumā**

1. Pretendentu atlases prasību izpilde ir obligāta visiem pretendentiem, kas vēlas iegūt tiesības slēgt iepirkuma līgumu.
2. Pretendents var būt jebkura juridiska vai fiziska persona vai šādu personu apvienība jebkurā to kombinācijā (turpmāk – piegādātāju apvienība), kura ir iesniegusi visus dokumentus iepirkuma nolikumā noteiktajā kārtībā un izpilda nolikumā izvirzītās prasības, kas atbilst iepirkuma nolikuma dokumentācijā izvirzītajām prasībām un kura spēj nodrošināt kvalitatīva pakalpojuma sniegšanu.
3. Pretendenta apliecinājums dalībai iepirkumā, jāparaksta pretendenta pārstāvim ar pārstāvības tiesībām vai tā pilnvarotai personai.
4. Pretendentam jāatbilst šādiem kritērijiem:
	1. ja pretendents vai personu apvienības dalībnieks ir juridiska persona, tas ir reģistrēts Latvijas Republikas Uzņēmumu reģistrā vai tam ir līdzvērtīgas reģistrējošas iestādes ārvalstīs izdota pretendenta apliecināta reģistrācijas apliecības kopija atbilstoši attiecīgās valsts normatīvo aktu prasībām (ja attiecināms). Visos pretendenta atlases dokumentos pretendenta nosaukumam un rekvizītiem ir jāatbilst Latvijas Republikas reģistra vai līdzvērtīgas reģistrējošas iestādes ārvalstī reģistrācijas apliecībā minētajam;
	2. uz pretendentu neattiecas Publisko iepirkumu likuma 9.panta astotās daļas 1.-4. punktā noteiktie izslēgšanas nosacījumi;
	3. pretendents nav ārzonā reģistrēta juridiskā persona vai personu apvienība;
	4. uz pretendentu neattiecas Starptautisko un Latvijas Republikas nacionālo sankciju likuma 11.1 pantā noteiktie izslēgšanas nosacījumi;
	5. Pretendentam ir jābūt šādai pieredzei un spējām:
		1. pretendents pēdējo 3 (trīs) gadu laikā (no piedāvājuma iesniegšanas termiņa beigām) ir veicis informācijas sistēmu (IS) izstrādes pakalpojumus vismaz 1 (viena) līdzvērtīga projekta realizācijā (par līdzvērtīgu tiks uzskatīts projekts vismaz 20 000 *euro* apmērā bez PVN par IS izstrādes pakalpojumu veikšanu);
		2. pretendentam ir vismaz šāds kvalificēts personāls, kas būs atbildīgs par pakalpojumu sniegšanu visā iepirkuma līguma darbības laikā - vismaz viens izstrādes vadītājs, kuram ir
			1. augstākā izglītība informācijas tehnoloģiju jomā un
			2. pieredze IS izstrādes projekta realizācijā kā sistēmanalītiķim pēdējo 3 (trīs) gadu laikā.
		3. pretendents ir saņēmis vismaz 1 (vienu) pozitīvu atsauksmi no pasūtītājiem iepriekšējo 3 (trīs) gadu laikā no piedāvājuma iesniegšanas dienas, kas apliecina pretendenta sniegto pakalpojumu savlaicīgu izpildi un labo kvalitāti;
	6. pretendents ir sniedzis patiesu informāciju savas kvalifikācijas novērtēšanai un ir iesniedzis visu nolikumā pieprasīto informāciju.
5. Ja Pretendents līguma izpildē piesaista arī citus ekspertus, kas atbilst veicamā pakalpojuma saturam, tas nosaka to lomu pakalpojuma izpildē un to norāda savā piedāvājumā.
6. Pretendentu piedāvājumi, kuru pakalpojumi, atbilstoši piedāvājumā sniegtajai informācijai, neatbildīs kvalifikācijas prasībām, no tālākas vērtēšanas tiks izslēgti.
7. Ja piedāvājumu iesniedz personu apvienība, visi apvienības dalībnieki paraksta gan pieteikumu, gan tehnisko un finanšu piedāvājumu. Piedāvājumā jānorāda persona, kura pārstāv personu apvienību iepirkumā, kā arī katras personas atbildības apjoms. Šo informāciju paraksta visi personu apvienības dalībnieki.
8. Pretendents iepirkuma līguma izpildē ir tiesīgs piesaistīt apakšuzņēmējus. Nolikuma III sadaļā “Prasības un nosacījumi pretendenta dalībai iepirkumā” noteiktās prasības attiecas gan uz pašu pretendentu, gan pretendenta apakšuzņēmējiem, ja tādi tiek piesaistīti iepirkuma līguma izpildē un uz to spējām pretendents balstās savas kvalifikācijas pierādīšanai.

**IV Pretendenta iesniedzamie dokumenti**

1. **Pretendenta pieteikums dalībai iepirkumā.** Pretendents, piesakoties dalībai iepirkumā, aizpilda pieteikumu atbilstoši iepirkuma nolikuma 1.pielikumā pievienotajai formai, tādējādi apliecinot savu gatavību piedalīties iepirkumā un norādot, ka uz viņu neattiecas Publisko iepirkumu likuma 9.panta astotajā daļā un Starptautisko un Latvijas Republikas nacionālo sankciju likuma 11.1 pantā noteiktie pretendenta izslēgšanas nosacījumi. Pieteikumu paraksta pretendents vai pretendenta pārstāvis ar paraksta tiesībām (atbilstoši ierakstam Komercreģistrā) vai tā pilnvarota persona (atbilstoši klāt pievienotai pilnvarai).
2. **Pretendenta atlases dokumenti**
	1. kompetentas attiecīgās valsts institūcijas izsniegts dokuments (kopija), kas apliecina, ka pretendents (t.sk. arī apakšuzņēmēji, piegādātāju apvienības vai personālsabiedrības dalībnieki) ir reģistrēts likumā noteiktajā kārtībā. *Dokuments nav jāiesniedz, ja pretendents ir reģistrēts Latvijas Republikas Uzņēmumu reģistra vestajos reģistros;*
	2. pilnvara, ja pieteikumu paraksta pretendenta pilnvarotā persona (ja attiecināms);
	3. pretendenta pieredzes apraksts par programmatūras pakalpojumu sniegšanu iepriekšējo 3 (trīs) gadu laikā no piedāvājuma iesniegšanas dienas, aizpildot 4.pielikumā pievienoto veidlapu “Pieredzes apraksts”, kurā pretendents norāda savu (vai līguma izpildē iesaistītā personāla vai piesaistītā eksperta) pakalpojumu sniegšanas pieredzi līdzvērtīgu pakalpojumu jomā un apmērā (par līdzvērtīgu projektu tiks uzskatīts projekts vismaz 20 000 *euro* apmērā bez PVN par IS izstrādes pakalpojumu veikšanu);
	4. pretendenta pakalpojuma sniegšanā iesaistītā personāla un/vai piesaistīto ekspertu dzīves gājuma apraksts – *Curriculum Vitae* (turpmāk – CV), norādot pieredzes un prasmju aprakstu, kas apliecina pretendenta atbilstību nolikuma 21.5.2.punktā ietvertajām kvalifikācijas prasībām, papildus CV jānorāda, ka persona apliecina, ka apņemas piedalīties līguma izpildē, ja pretendentam tiks piešķirtas tiesības slēgt iepirkuma līgumu, CV pielikumā jāpievieno derīgas kvalifikāciju (izglītību) apliecinātas dokumentu kopijas (sertifikāti, diplomi, atsauksmes u.c.);
	5. vismaz 1 (viena) pozitīva atsauksme no pasūtītājiem iepriekšējo 3 (trīs) gadu laikā no piedāvājuma iesniegšanas dienas par IS izstrādes pakalpojumu veikšanu.
3. Ja pretendents pakalpojuma sniegšanai piesaista apakšuzņēmējus un balstās uz to spējām savas kvalifikācijas pierādīšanai, tad atkarībā no pakalpojuma rakstura nolikuma noteiktie dokumenti ir jāiesniedz par piesaistītiem apakšuzņēmējiem vai to personālu/ekspertiem, kuri veiks konkrēto pakalpojumu, kā arī piedāvājumam jāpievieno apakšuzņēmēja apliecinājums par to, ka apakšuzņēmējs piekrīt sadarbībai veikt šo pakalpojumu. Pretendentam nepārprotami jānorāda darbu apjoms, kuru veikšanu paredzēts uzticēt katram konkrētam apakšuzņēmējam. Pretendents pilnā mērā atbild par apakšuzņēmēja sniegto pakalpojumu kvalitāti.
4. Ja pretendents savas kvalifikācijas novērtēšanai nav iesniedzis visus nolikumā prasītos atlases dokumentus, kā arī, ja tie neatbilst nolikuma prasībām, vai vispār nav iesniedzis prasīto informāciju, tad pretendents no tālākās līdzdalības iepirkumā tiek izslēgts.
5. **Tehniskais piedāvājums**
	1. pretendenta Tehniskajam piedāvājumam jāatbilst nolikuma 2.pielikumā norādītajai Tehniskajai specifikācijai;
	2. Tehnisko piedāvājumu sagatavo atbilstoši Tehniskās specifikācijas prasībām norādot informāciju par Tehniskās specifikācijas izpildi, lai Pasūtītājs var objektīvi pārliecināties par pretendenta Tehniskā piedāvājuma atbilstību iepirkuma nolikumā izvirzītajām prasībām.
6. **Finanšu piedāvājums**
	1. Finanšu piedāvājumu pretendents sagatavo un iesniedz atbilstoši Tehniskajā specifikācijā izvirzītajām prasībām (nolikuma 2.pielikums). Finanšu piedāvājumā cenu norāda *euro* bez pievienotās vērtības nodokļa (turpmāk arī – PVN);
	2. Finanšu piedāvājuma cenā jāiekļauj visas izmaksas un visi valsts un pašvaldību noteiktie nodokļi un nodevas, visi ar pakalpojuma veikšanu saistītie izdevumi, tiešās un netiešās izmaksas, tajā skaitā nodokļi, nodevas, transporta un citi izdevumi, kas nepieciešami, lai nodrošinātu Tehniskās specifikācijas prasību savlaicīgu un kvalitatīvu izpildi.
	3. Pretendentam ir jānodrošina piedāvātās cenas nemainīgums visā līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai, un šo procesu radītās sekas pretendentam ir jāprognozē un jāaprēķina, sastādot finanšu piedāvājumu.
7. Pretendents ir tiesīgs piedāvājumā iekļaut papildus nolikumā minētajiem dokumentiem citus dokumentus, ja tie var sniegt Pasūtītājam nozīmīgu informāciju attiecībā uz pretendentu un tā piedāvāto pakalpojumu.

**V Piedāvājuma vērtēšana un izvēles kritēriji**

1. **Piedāvājuma noformējuma pārbaude**. Komisija pārbauda pretendenta piedāvājuma atbilstību nolikumā noteiktajām piedāvājuma iesniegšanas un noformējuma prasībām vai pretendenta piedāvājums iesniegts saskaņā ar nolikuma II sadaļu “Prasības attiecībā uz piedāvājumu” noteiktajiem nosacījumiem. Ja pretendenta piedāvājums neatbilst kādai no nolikumā noteiktajām prasībām, komisija attiecīgā pretendenta piedāvājumu no turpmākās dalības iepirkumā izslēdz un tā piedāvājumu tālāk neizskata.
2. **Pretendentu atlase**. Komisija pārbauda pretendentu atlases dokumentus, lai pārliecinātos, vai pretendents atbilst iepirkuma nolikuma IV sadaļā “Pretendenta iesniedzamie dokumenti” noteiktajām pretendentu atlases prasībām, t.sk. komisijapārbauda, vai pretendenta iesniegtajā pieteikumā ir ietverts pretendenta parakstīts pieteikums par dalību iepirkumā ar apliecinājumu, ka uz pretendentu neattiecas Publisko iepirkumu likuma 9. panta astotajā daļā un Latvijas Republikas nacionālo sankciju likuma 11.1 pantā noteiktie izslēgšanas nosacījumi (nolikuma 1.pielikums). Ja pretendenta piedāvājumā iesniegtie dokumenti neatbilst kādai no pretendentu atlases prasībām, komisija lemj par attiecīgā pretendenta piedāvājuma izslēgšanu no turpmākās dalības iepirkumā.
3. **Tehniskā piedāvājuma pārbaude.** Komisija pārbauda pretendenta Tehniskā piedāvājuma atbilstību iepirkuma nolikuma 2.pielikumā “Tehniskā specifikācija” norādītajām prasībām. Ja pretendenta piedāvājums neatbilst nolikuma 2.pielikumā “Tehniskā specifikācija” norādītajām prasībām, komisija lemj par attiecīgā pretendenta piedāvājuma izslēgšanu no turpmākās dalības iepirkuma procedūrā.
4. **Finanšu piedāvājuma pārbaude**:
	1. komisija pārbauda vai pretendenta iesniegtais Finanšu piedāvājums atbilst nolikuma prasībām, vai Finanšu piedāvājumā nav aritmētisko kļūdu. Ja komisija Finanšu piedāvājumā konstatē aritmētiskās kļūdas, tā šīs kļūdas izlabo un rīkojas saskaņā ar Publisko iepirkumu likuma 41.panta devīto daļu. Turpmākajā piedāvājumu vērtēšanā, komisija ņem vērā tikai šajā nolikuma sadaļā noteiktajā kārtībā labotās kļūdas;
	2. komisija pārbauda, vai pretendenta piedāvājums nav nepamatoti lēts un rīkojas saskaņā ar Publisko iepirkumu likuma 53.panta noteikumiem. Ja komisija konstatē, ka konkrētais piedāvājums varētu būt nepamatoti lēts, tad pirms šā piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem;
	3. ja, izvērtējot pretendenta sniegto paskaidrojumu, komisija konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, komisija atzīst piedāvājumu par nepamatoti lētu un izslēdz no tālākās dalības šajā iepirkumā.
5. Piedāvājumu vērtēšana notiek pēc izdevīguma punktu metodes. Komisija par iepirkuma uzvarētāju atzīs to pretendentu, kurš iesniedzis nolikuma noteikumiem un iepirkuma Tehniskajai specifikācijai atbilstošu **saimnieciski izdevīgāko piedāvājumu**.
6. Par saimnieciski izdevīgāko tiks atzīts tā pretendenta piedāvājums, kuram kopējā punktu summa būs vislielākā. Kopējais maksimāli iegūstamais punktu skaits, ko pretendents var iegūt, **ir 100 punkti**.
7. Komisija piedāvājumu vērtē atbilstoši Publisko iepirkumu likuma 26.panta otrajai daļai, nosakot saimnieciski izdevīgāko piedāvājumu atbilstoši šādiem vērtēšanas kritērijiem un vērtējuma aprēķināšanas algoritmam:

|  |  |  |
| --- | --- | --- |
| Nr. p. k. | Novērtēšanas kritēriji | Maksimāli iespējamais punktu skaits |
| **1.** | **Cena** | **66** |
| **2.** | **Programmatūras papildus funkcionalitāte** | **34** |
|  | **KOPĀ:** | **100** |

* 1. Pēc cenas vislētākais piedāvājums tiek vērtēts ar maksimāli iespējamo punktu skaitu 66. Pārējo piedāvājumu cenu punkti tiek aprēķināti pēc šādas formulas:

66\* (x / y) = z, kur

66 – maksimāli iespējamais punktu skaits;

x – viszemākā piedāvājuma cena;

y – piedāvājuma cena, kurai aprēķina punktus;

z – attiecīgā piedāvājuma iegūtie punkti.

* 1. Pretendenta piedāvātās programmas papildus funkcionalitāte tiks izvērtēta pēc šādiem kritērijiem (maksimāli iegūstamais punktu skaits ir 34):
		1. 2 punktus piešķir par automātisku programmas fragmentu atšifrēšanu (rīks automātiski spēj noteikt reklāmas, raidījumu, mūzikas, džinglu, reklāmas galvu un citas informācijas izvietojumu radio vai televīzijas programmā) (audio un video *fingerprinting* vai cita ekvivalenta tehnoloģija;
		2. 2 punktus piešķir par iekļautu audiālā teksta atšifrēšanas rīku (rīks spēj atšifrēt audiālu informāciju, uzrādot programmā atskaņotā teksta saturu latviešu, krievu un angļu valodās;
		3. 2 punktus piešķir par iekļautu vizuālā teksta un citu elementu atšifrēšanas rīku (rīks spēj identificēt vizuālu informāciju, uzrādot programmā vizuāli izplatītā teksta, vizuālu simbolu, preču zīmju izvietojumu programmā, atpazīt raidījumā iekļautu produktu, preču zīmju izvietojumu);
		4. 2 punktus piešķir par iespēju nodrošināt citu valstu elektronisko plašsaziņas līdzekļu programmu ierakstus, ja tie pieejami interneta vidē;
		5. 2 punktus piešķir par iespēju dalīties (*share*) ar atsevišķu informāciju Pasūtītāja iekšējo platformas lietotāju starpā, kā arī piešķirt ierobežotas funkcionalitātes (skatīšanās režīms) piekļuvi trešajām personām, neveicot ierakstu eksportēšanu;
		6. 2 punktus piešķir par iespēju video un audio materiālu analīzei platformā augšupielādēt failus, kas tiek uzglabāti ārējos datu nesējos vai lietotāja personālajā datorā (piemēram, video faila augšupielāde, lai platformā varētu izdarīt atzīmes par faila saturu);
		7. 2 punktus piešķir par iespēju atzīmēt reklāmas sākumu un beigas televīzijas programmās;
		8. 2 punktus piešķir par iespēju izveidot un uzturēt reklāmu un programmu kategoriju, žanru sarakstu, ko izmantot;
		9. 2 punktus piešķir par iespēju izveidot atskaites par noteiktiem laika periodiem, noteiktu pārbaudīto saturu;
		10. 2 punktus piešķir par automātisku reklāmas apjoma aprēķināšanu par katru raidstundu katrā no ierakstītajām televīzijas un/vai radio programmām;
		11. 2 punktus piešķir par automatizētu definēta audio fragmenta atrašanu programmās;
		12. 2 punktus piešķir par automatizētu definēta video klipa atrašanu programmās;
		13. 2 punktus piešķir par automatizētu TV programmas sākuma un beigu noteikšanu;
		14. 2 punktus piešķir par automatizētu radio programmas sākuma un beigu noteikšanu;
		15. 2 punktus piešķir par automatizētu reklāmas (arī pašreklāmas vai reklāmas pauzes ievaddžingls/klips) identificēšanu TV;
		16. 2 punktus piešķir par automatizētu reklāmas (arī pašreklāmas vai reklāmas pauzes ievaddžingls/klips) identificēšanu radio;
		17. 2 punktus piešķir par automatizētu noteikta objekta/teksta atrašanu TV programmā.
1. Ja pasūtītājs pirms galīgā lēmuma pieņemšanas konstatēs, ka vismaz 2 (divu) piedāvājumu novērtējums ir vienāds, tad izšķirošais piedāvājuma izvēles kritērijs būs programmatūras papildus funkcionalitāte, respektīvi, uzvara tiks piešķirta pretendentam, kas iesniedzis piedāvājumu, kura novērtējumā programmatūras papildus funkcionalitāte ieguvusi lielāku punktu skaitu. Ja arī šajā gadījumā piedāvājumu novērtējums ir vienāds, tad izšķirošais piedāvājuma izvēles kritērijs būs izloze.

**VI Publisko iepirkumu likuma izslēgšanas nosacījumu pārbaude un**

**lēmuma pieņemšana**

1. Pirms galīgā lēmuma pieņemšanas par iepirkuma rezultātiem komisija pārbauda, vai uzpretendentu (tai skaitā uz pretendenta norādīto personu, uz kuras iespējām pretendents balstās,lai apliecinātu, ka tā kvalifikācija atbilst iepirkumā noteiktajām prasībām, kā arī personālsabiedrības biedrs, ja pretendents ir personālsabiedrība), kuram būtu piešķiramas līguma slēgšanas tiesības, neattiecas Publisko iepirkumu likuma 9.panta astotajā daļā minētie izslēgšanas nosacījumi, komisija rīkosies saskaņā ar Publisko iepirkumu likuma 9.panta devīto daļu.
2. Ja, veicot pārbaudi, iepirkuma komisija konstatēs nodokļu parādus, tajā skaitā valsts sociālās apdrošināšanas obligāto iemaksu parādus, kas kopsummā pārsniedz 150 *euro*, tad tā rīkosies saskaņā ar Publisko iepirkumu likuma 9.panta desmito daļu.
3. Pirms galīgā lēmuma pieņemšanas par iepirkuma rezultātiem komisija pārbauda, vai uzpretendentu (tai skaitā uz pretendenta norādīto personu, uz kuras iespējām pretendents balstās,lai apliecinātu, ka tā kvalifikācija atbilst iepirkumā noteiktajām prasībām, kā arī personālsabiedrības biedrs, ja pretendents ir personālsabiedrība), kuram būtu piešķiramas līguma slēgšanas tiesības, neattiecas Starptautisko un Latvijas Republikas nacionālo sankciju likuma 11.1 panta noteikumi un rīkojas saskaņā ar Starptautisko un Latvijas Republikas nacionālo sankciju likuma 11.1 panta noteikumiem.
4. Ja izraudzītais pretendents atsakās slēgt līgumu ar Pasūtītāju, komisija pieņem lēmumu slēgt līgumu ar nākamo pretendentu, kurš piedāvājis saimnieciski izdevīgāko piedāvājumu, izvērtējot par piedāvājumu saņemto punktu skaitu. Ja nākamais izraudzītais pretendents atsakās slēgt līgumu, komisija pieņem lēmumu pārtraukt iepirkumu, neizvēloties nevienu piedāvājumu.
5. Pasūtītājs var pieņemt lēmumu par iepirkuma procedūras izbeigšanu bez līguma noslēgšanas, ja netika iesniegti piedāvājumi vai iesniegtie piedāvājumi neatbilda nolikuma, tajā skaitā iepirkuma Tehniskajā specifikācijā noteiktajām prasībām, kā arī citos gadījumos saskaņā ar Publisko iepirkumu likumu.
6. Paziņojums par pieņemto lēmumu tiks paziņots pretendentiem normatīvajos aktos noteiktajā kārtībā un publicēts Nacionālās elektronisko plašsaziņas līdzekļu padomes tīmekļvietnē: [www.neplpadome.lv](http://www.neplpadome.lv) (sadaļā “Padome”, “Publiskie iepirkumi”.)

**VII Nolikuma pielikumi**

1. Pretendenta pieteikums dalībai iepirkumā (forma) – 1.pielikums.
2. Tehniskā specifikācija – 2.pielikums.
3. Finanšu piedāvājums (forma) – 3. pielikums.
4. Pieredzes apraksts – 4.pielikums.
5. Iepirkuma līguma projekts – 5.pielikums.

***1.pielikums***

*NEPLP iepirkuma Nr. NEPLP 2018/3*

*“**Par monitoringa programmatūras pakalpojumu Nacionālās elektronisko*

*plašsaziņas līdzekļu padomes vajadzībām” nolikumam*

**PRETENDENTA PIETEIKUMS DALĪBAI IEPIRKUMĀ (FORMA)**

“Par monitoringa programmatūras pakalpojumu Nacionālās elektronisko plašsaziņas līdzekļu padomes vajadzībām”, iepirkuma identifikācijas Nr. NEPLP 2018/3

Pieteikumu dalībai iepirkumā iesniedza:

|  |  |
| --- | --- |
| **Pretendenta nosaukums** | **Pretendenta rekvizīti** (juridiskā adrese, vienotais reģistrācijas numurs, nodokļu maksātāja reģistrācijas numurs, kredītiestādes rekvizīti) |
|  |  |

turpmāk arī – pretendents.

1. Ar šo Pretendents, tā *amats, vārds uzvārds,* personā, kurš(-a) darbojas pamatojoties uz *statūtiem/pilnvaras*, piesaka savu dalību NEPLP iepirkumā „ Par monitoringa programmatūras pakalpojumu Nacionālās elektronisko plašsaziņas līdzekļu padomes vajadzībām”, iepirkuma identifikācijas Nr. NEPLP 2018/3 (turpmāk – iepirkums), un piedāvā sniegt pakalpojumu saskaņā ar tā iesniegto Tehnisko piedāvājumu un Finanšu piedāvājumu, kā arīpiekrīt nolikuma noteikumiem un garantē nolikuma noteikumu prasību izpildi.
2. **Pretendents apliecina, ka**:
	1. nekādā veidā nav ieinteresēts nevienā citā piedāvājumā, kas iesniegts šim iepirkumam, nav tādu apstākļu, kas liegtu piedalīties iepirkumā un pildīt nolikumā un iepirkuma tehniskajā specifikācijā norādītās prasības;
	2. uz to nav attiecināmi Publisko iepirkumu likuma 9.panta astotajā daļā minētie izslēgšanas nosacījumi;
	3. pretendents nav ārzonā reģistrēta juridiskā persona vai personu apvienība;
	4. uz to nav attiecināmi Starptautisko un Latvijas Republikas nacionālo sankciju likuma 11.1 pantā noteiktie izslēgšanas nosacījumi;
	5. iepirkuma noteikumi ir skaidri un saprotami un iepirkuma līguma piešķiršanas gadījumā apņemas pildīt visas Tehniskajā specifikācijā izvirzītās prasības;
	6. pretendenta iesniegtais piedāvājums nesatur komercnoslēpumu un Pasūtītājs to ir tiesīgs publicēt normatīvajos aktos noteiktajā kārtībā *(ja piedāvājums satur komercnoslēpumu, lūdzu norādīt, kāda informācija iesniegtajā piedāvājumā ir komercnoslēpums);*
	7. visas ziņas un informācija iesniegtajā piedāvājumā un atlases dokumentos par piedāvāto pakalpojumu ir patiesas.
3. **Pretendenta kontaktpersonas**
	1. Vārds, uzvārds, amats;
	2. Adrese;
	3. Tālrunis/fakss;
	4. E-pasta adrese.
4. **Vai pretendents ir mazs vai vidējs uzņēmums?** (Ja ir, tad konkrēti jānorāda.)

|  |  |
| --- | --- |
| Datums:\_\_\_\_\_\_\_\_\_\_\_\_\_\_\_\_\_\_\_\_\_ | Paraksts[[1]](#footnote-1):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  Amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

***2.pielikums***

*NEPLP iepirkuma Nr. NEPLP 2018/3*

*“Par monitoringa programmatūras pakalpojumu Nacionālās elektronisko*

*plašsaziņas līdzekļu padomes vajadzībām” nolikumam*

**TEHNISKĀ SPECIFIKĀCIJA**

1. **Pakalpojuma apraksts:**
	1. Risinājums Monitoringa nodaļas darbiniekiem atvieglos elektronisko plašsaziņas līdzekļu (radio un televīziju programmu) satura monitoringu – reklāmas apjoma uzskaiti, konkrētu raidījumu ilguma noteikšanu, audio un video materiālu apstrādi (failu griešana un eksportēšana), iespējamās slēptās reklāmas identificēšanu un darba kapacitāti, izmantojot internetā bāzētu monitoringa platformu.
	2. Monitoringa rīks ļaus paaugstināt darbības efektivitāti, automatizējot daļu šobrīd Monitoringa nodaļā manuāli veikto procesu. Tas nozīmē, ka būtiski tiks paaugstināta NEPLP veiktspēja, arī bez papildus personāla piesaistes.
	3. NEPLP spēs fiksēt ne vien notikumus tādus televīzijas programmās un radio kā slēpta reklāma, produktu izvietojumi, bet arī noteiktu objektu vai personu ekspozīcijas televīzijas ekrānā, tādējādi būtiski paaugstinot darbības efektivitāti gan reklāmas apjoma korektai fiksēšanai, gan laicīgai cīņai ar uzbrukumiem Latvijas informācijas telpai.
	4. Būtisks aspekts ir satura ietekmes/sasniegto televīzijas skatītāju, radio novērtējums, kas ļaus fiksēt ne vien pārkāpumus, bet arī novērtēt cik būtiski tas ietekmējis skatītājus.
2. **Pakalpojums ietver:**
	1. rīka (platformas) nodrošināšanu vai jau esoša rīka adaptāciju atbilstoši nepieciešamajai funkcionalitātei un šāda rīka pieejamību līguma darbības termiņā;
	2. datu (televīzijas un radio programmu) piegādāšanu un uzglabāšanu līdz 2020.gada 31.martam (programmu ierakstīšana jāveic līdz 2019.gada 31.decembrim, nodrošinot to uzglabāšanu 3 (trīs) mēnešu posmā pēc to izplatīšanas brīža, t.i., līdz 2020.gada 31.martam);
	3. Datu par televīzijas programmu sasniegto auditoriju (skaits, ģeogrāfiskā atrašanās) lineārajā un nelineārajā skatīšanā piegādi.
3. **Funkcionalitāti var iedalīt nosacītās 5 komponentēs:**
	1. Audio un video satura pievienošanas un glabāšanas komponente;
	2. Audio un video satura automātiskās apstrādes komponente, kas veic iepriekš definētu satura apstrādi, apstrādes operatora darba atvieglošanai;
	3. Audio un video satura aprakstīšanas (metadatu pievienošana, reklāmas marķēšana, kategorizēšana u.tml.);
	4. Statistikas krāšanas un pievienošanas komponente;
	5. Atskaišu izveides komponente.
4. **Obligāti nepieciešamās rīka (platformas) funkcijas (minimālais prasību līmenis):**
	1. Ne mazāk kā 15 (piecpadsmit) Latvijā izplatītu radio programmu (ierakstāmo programmu, iespējams, nekavējoties nomainīt pēc pasūtītāja ieskatiem) ierakstīšana un ierakstu datņu uzglabāšana 3 mēnešu posmā pēc to izplatīšanas brīža, nodrošinot Pasūtītājam pieeju šiem failiem izmantojot mākoņpakalpojumu datu uzglabāšanai un internetā bāzētu platformu to analīzei (minimālie audio rekvizīti: bit rate ne mazāk kā 128kbps) aptuvenais vienas radio programmas vienas dienas ieraksta apjoms ~ 1,3 GB.
	2. Ne mazāk kā 20 (divdesmit) Latvijā izplatītu televīzijas programmu (ierakstāmo programmu iespējams nomainīt pēc pasūtītāja ieskatiem) ierakstīšana un ierakstu datņu uzglabāšana 3 mēnešu posmā, nodrošinot Pasūtītājam pieeju šiem failiem, izmantojot mākoņpakalpojumu datu uzglabāšanai un internetā bāzētu platformu to analīzei (programmu ieraksts veicams izmantojot normatīvajos aktos noteiktā kārtībā reģistrēto televīzijas programmu izplatīšanas pakalpojumu sniedzēju piegādātus programmu signālus) (minimālie video rekvizīti: platums: 360; augstums 480; *data rate*: 768kbps; *total bitrate*: 896kbps; *frame rate*: 20 kadri/sekundē) aptuvenais vienas televīzijas programmas vienas dienas ieraksta apjoms ~ 9 GB.
	3. Iespēja tiešsaistes režīmā, izmantojot interneta pārlūkprogrammas, analizēt ierakstus, izdarīt tajos atzīmes, izmantojot analīzes platformu (atzīmēt reklāmas, raidījumu sākumu un beigas, iespējamu slēptu reklāmu epizodes u.tml. (*bookmarks*)).
	4. Iespēja televīzijas programmu ierakstus apskatīt pilnekrāna režīmā, nodrošinot iespēju pilnekrāna režīmā fiksēt ekrānā redzamo informāciju (*screen shot*).
	5. Sistēmā izmantotais multimediālas informācijas atskaņotājs nodrošina pielāgojamas klaviatūras saīsnes (*shortcuts*) video vai audio faila tīšanai uz priekšu vai atpakaļ (pasūtītāja definētie laika posmi – 5 un 30 sekundes).
	6. Iespēja veikt atsevišķu audio vai audiovizuālu programmu fragmentu eksportēšanu lietošanai jebkurā multimediju ierīcē, kādā no šādiem failu formātiem:
		1. Audio failiem: .mp3; .wma;
		2. Video failiem: .avi; .mpg; .wma;
	7. Piegādātājam jānodrošina iespēja eksportēt programmas ieraksta fragmentu ar kopējo ilgumu vismaz četru stundu apjomā vienā failā. Ilgāka laika posma programmas ierakstu eksportēšanai iespējams eksportējamo informāciju izdalīt vairākos failos. Eksportējamais ieraksts pasūtītājam pieejams ne vēlāk kā 24 (divdesmit četru) stundu laikā pēc eksportēšanas pieteikuma iesniegšanas.
	8. Iespēja izveidot ne mazāk kā 15 (piecpadsmit) individuālu lietotāju kontus, kurus Pasūtītāja darbiniekiem iespējams lietot vienlaicīgi, izmantojot dažādus platformā pieejamos audio un audiovizuālos resursus. Platformā jānodrošina iespēja iziet no konkrēta lietotāja konta darba izbeigšanai.
	9. Video failiem nodrošināt video failu (datņu) indeksāciju, uz video kadra norādot programmas nosaukumu, izplatīšanas laiku un datumu. Indeksācijas funkcionalitātei jābūt pieejamai programmu apskates režīmā, kā arī eksportējot lietotāja definētu laika posmu.
	10. Sistēmas administratora saskarnē apskatāms lietotāju veikto darbību reģistrs, bez iespējas dzēst ierakstus par darbībām.
	11. Rezerves kopiju pieejamība (1 mēnesis) apzinātas vai neapzinātas satura vienības izdzēšanas gadījumā.
	12. Ierakstītā/monitorējamā satura pieejamība jānodrošina ne vēlāk kā 24 (divdesmit četras) stundas pēc programmas ētera.
	13. Pasūtītājs nodrošina iespēju pasūtītāja darbiniekiem, konstatējot problēmas rīka darbībā iesniegt problēmu pieteikumus, izmantojot elektroniskos saziņas līdzekļus. Pasūtītājs nodrošina problēmu pieteikumu apstrādi vienas darba dienas laikā, informējot pasūtītāja pārstāvi par kļūdas vai problēmas risinājuma termiņu.
5. **Fakultatīvās rīka (platformas) funkcijas (šajā punktā minētās prasības nav obligātas, bet par šo funkciju esamību tiek piešķirti papildus punkti, vērtējot saimnieciski izdevīgāko piedāvājumu):**
	1. Automātiska programmas fragmentu atšifrēšana (rīks automātiski spēj noteikt reklāmas, raidījumu, mūzikas, džinglu, reklāmas galvu un citas informācijas izvietojumu radio) (audio un video *fingerprinting* vai cits ekvivalents tehnoloģiskais risinājums).
	2. Audiālā teksta atšifrēšanas rīks (rīks spēj atšifrēt audiālu informāciju, uzrādot programmā atskaņotā teksta saturu latviešu, krievu un angļu valodās).
	3. Vizuālā teksta un citu elementu atšifrēšanas rīks (rīks spēj identificēt vizuālu informāciju, uzrādot programmā vizuāli izplatītā teksta, vizuālu simbolu, preču zīmju izvietojumu programmā, atpazīt raidījumā iekļautu produktu, preču zīmju izvietojumu).
	4. Iespēja nodrošināt citu valstu elektronisko plašsaziņas līdzekļu programmu ierakstus, ja tie pieejami (satura formātu saderības saraksts iesniedzams piedāvājumā).
	5. Iespēja dalīties (*share*) ar atsevišķu informāciju Pasūtītāja iekšējo platformas lietotāju starpā, kā arī piešķirt ierobežotas funkcionalitātes (skatīšanās režīms) piekļuvi trešajām personām, neveicot ierakstu eksportēšanu.
	6. Iespēja video un audio materiālu analīzei platformā augšupielādēt failus, kas tiek uzglabāti ārējos datu nesējos vai lietotāja personālajā datorā (piemēram, video faila augšupielāde, lai platformā varētu izdarīt atzīmes par faila saturu).
	7. Iespēja reklāmas sākuma un beigu atzīmēšana televīzijas programmās.
	8. Iespēja izveidot un uzturēt reklāmu un programmu kategoriju, žanru sarakstu, ko izmantot.
	9. Iespēja izveidot atskaites par noteiktiem laika periodiem, noteiktu pārbaudīto saturu.
	10. Automātiska reklāmas apjoma aprēķināšana par katru raidstundu katrā no ierakstītajām televīzijas un/vai radio programmām.
	11. Automatizētā satura atpazīšana šādiem elementiem:
		1. definēta audio fragmenta atrašana programmās;
		2. definēta video klipa atrašana programmās;
		3. TV programmas sākuma un beigu noteikšana;
		4. radio programmas sākuma un beigu noteikšana;
		5. reklāmas (arī pašreklāmas vai reklāmas pauzes ievaddžingls/klips) identificēšana TV;
		6. reklāmas (arī pašreklāmas vai reklāmas pauzes ievaddžingls/klips) identificēšana radio;
		7. noteikta objekta/teksta atrašana TV programmā.
6. **Apmācība NEPLP darbiniekiem:**
	1. Mutiska apmācība ar prezentāciju par platformas izmantošanu un funkcionalitāti.
	2. Rakstisks materiāls (pamācība), kas raksturo visu rīka tehnoloģisko iespēju izmantošanu.
7. **Platformas valoda - l**atviešu un/vai angļu valoda.
8. **Izpildītājam Sistēmas uzturēšanas ietvaros jānodrošina šādu pakalpojumu sniegšana:**

|  |  |  |  |
| --- | --- | --- | --- |
| **Nr.** | **Prasības nosaukums** | **Prasības apraksts** | **Prasības realizācija** |
| 8.1. | Sistēmas kļūdu un problēmu novēršana. | Izpildītājs nodrošina kļūdu un problēmu novēršanu pakalpojuma sniegšanas periodā.Sistēmas darbība nodrošināma atbilstoši Sistēmas dokumentācijai.Sistēmas pieteikumu apstrādei jānotiek saskaņā ar līguma slēgšanas procesā saskaņoto problēmu pieteikumu apstrādes procesu.  | Izpildītājs nodrošinās kļūdu un problēmu novēršanu pakalpojuma sniegšanas periodā.Sistēmas darbība tiks nodrošināta atbilstoši Sistēmas dokumentācijai.Sistēmas kļūdu un problēmu pieteikumi tiks reģistrēti un apstrādāti līgumā noteiktajā kārtībā. |
| 8.2. | Sistēmas pilnveidošana jeb izmaiņu pieprasījumu īstenošana. | Izpildītājs nodrošina Sistēmas izmaiņu pieprasījumu realizēšanu pakalpojuma sniegšanas periodā pēc Pasūtītāja pieprasījuma. Izmaiņu pieprasījumu realizēšana sevī ietver Sistēmas, to komponenšu un objektu arhitektūras un tehnoloģijas pilnveidošana, papildus izstrādes u.c. izmaiņas.Sistēmas izmaiņu pieprasījumu apstrādei jānotiek saskaņā ar līgumā pielīgto izmaiņu pieprasījumu un pieteikumu apstrādes procesu. | Izpildītājs nodrošinās Sistēmas izmaiņu pieprasījumu realizēšanu pakalpojuma sniegšanas periodā pēc Pasūtītāja pieprasījuma. Izmaiņu pieprasījumu realizēšanas pakalpojumā tiks nodrošināta Sistēmas, to komponenšu un objektu arhitektūras un tehnoloģiju pilnveidošana, papildus nepieciešamās izstrādes u.c. |
| 8.3. | Atbalsta sniegšana Sistēmas lietotājiem. | Izpildītājam jānodrošina Pasūtītāja pārstāvjiem atbalsts saistībā ar Sistēmas lietošanu un administrēšanu (konsultē par Sistēmas administrēšanu un lietošanu, sniedz atbildes uz Pasūtītāja pārstāvju jautājumiem, rīko apmācības u.c.). | Pasūtītāja galvenajiem lietotājiem un/vai lietojuma ekspertiem tiks nodrošināts atbalsts saistībā ar Sistēmas lietošanu un administrēšanu. Pasūtītāja galvenajiem lietotājiem un/vai lietojuma ekspertiem tiks sniegtas konsultācijas par Sistēmas administrēšanu un lietošanu, kā arī tiks sniegtas atbildes uz Pasūtītāja pārstāvju jautājumiem, sagatavoti apmācību materiāli un rīkotas apmācībās. |
| 8.4. | Izmaiņu analīzes veikšana un prasību definēšana. | Realizējot izmaiņas Sistēmas funkcionalitātē vai komponenšu arhitektūrā, Izpildītājs nodrošina prasību analīzes veikšanu (piemēram, intervējot Pasūtītāju pārstāvjus), prasību definēšanu un dokumentēšanu atbilstoši Pasūtītāja prasībām. | Realizējot izmaiņas Sistēmas funkcionalitātē vai komponenšu arhitektūrā, Izpildītājs nodrošinās prasību analīzes veikšanu un prasību definēšanu, kā arī dokumentēšanu atbilstoši Nolikumā minētām Pasūtītāja prasībām. |
| 8.5. | Sistēmas piegāžu veikšana. | Piegādes instalācijai jābūt pēc iespējas veicamai ar automātiskiem līdzekļiem. Izpildītājam jāiesniedz Pasūtītājam piegādes un atbilstoša piegāžu dokumentācija izmaiņu uzstādīšanai Pasūtītāja testa un produkcijas vidēs, saskaņā ar līguma slēgšanas procesā saskaņoto piegāžu pārvaldības procesu. | Izpildītājs nodrošinās piegāžu instalāciju ar automātiskiem līdzekļiem, cik tas būs iespējams. Izpildītājs nodrošinās piegādes un atbilstošu piegāžu dokumentāciju sagatavošanu izmaiņu uzstādīšanai Pasūtītāja testa un produkcijas vidēm, atbilstoši līguma slēgšanas procesā saskaņotiem piegāžu pārvaldības procesa pamatprincipiem.  |
| 8.6. | Rekomendāciju sniegšana par Sistēmas komponenšu jauninājumiem. | Izpildītājam pēc nepieciešamības, bet ne retāk kā reizi ceturksnī jānodrošina rekomendāciju sniegšana par izmantotās programmatūras labojumu un jauninājumu instalēšanu. Izpildītājam ir jāanalizē jauninājuma uzlikšanas ietekme uz Sistēmas darbību (jaunas versijas likšanas nepieciešamība) un problēmu rašanās gadījumā ir jānovērš tās. |  |
| 8.7. | Garantijas nodrošināšana realizētajiem izmaiņu pieprasījumiem.  | Izpildītājs nodrošina bezmaksas garantijas uzturēšanu 1 gada periodā pēc Sistēmas un tās izmaiņu nodošanas ekspluatācijā. | Izpildītājs nodrošinās bezmaksas 1 gada garantijas uzturēšanu piegādātajām izmaiņām, kuras izvietotas ekspluatācijas vidē, ievērojot līguma darbības laiku. |

***3.pielikums***

*NEPLP iepirkuma Nr. NEPLP 2018/3*

*“Par monitoringa programmatūras pakalpojumu Nacionālās elektronisko*

*plašsaziņas līdzekļu padomes vajadzībām” nolikumam*

**FINANŠU PIEDĀVĀJUMS\* (FORMA)**

|  |  |  |  |
| --- | --- | --- | --- |
| Nr. p. k. | Izmaksu pozīcija | Cena, *euro* bez PVN | Cena, *euro* ar PVN |
| 1. |  |  |  |
| 2. |  |  |  |
| 3. |  |  |  |
| … |  |  |  |
| Kopējā summa *euro* (bez PVN): |  |
| PVN: |  |
| Kopējā summa *euro* (ar PVN): |  |

\* Finanšu piedāvājumā piedāvātā cena ietver visus ar pakalpojuma sniegšanu saistītos izdevumus, ieskaitot transporta izdevumus, visa veida sakaru izmaksas un izmaksas, kas saistītas ar pakalpojumu kvalitātes nodrošinājumu. Finanšu piedāvājuma cenā iekļauti visi nodokļi un nodevas, ja tādas ir paredzētas.

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_\_\_\_\_\_

Pretendenta/pretendenta vadītāja vai tā

pilnvarotās personas paraksts, paraksta atšifrējums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***4.pielikums***

*NEPLP iepirkuma Nr. NEPLP 2018/3*

*“Par monitoringa programmatūras pakalpojumu Nacionālās elektronisko*

*plašsaziņas līdzekļu padomes vajadzībām” nolikumam*

**PIEREDZES APRAKSTS**

*Pretendenta pieredzes apraksts, pēdējo trīs gadu laikā sniedzot līdzvērtīgus programmatūras pakalpojumus:*

|  |  |  |  |
| --- | --- | --- | --- |
| **Pakalpojuma sniegšanas laiks un vieta (gads un mēnesis)** | **Pakalpojumi (līgumdarbi)** | **Pakalpojuma saņēmējs** | **Kontaktinformācija atsauksmēm** |
|  |  |  |  |
|  |  |  |  |
|  |  |  |  |

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_\_\_\_\_\_

Pretendenta/pretendenta vadītāja vai tā

pilnvarotās personas paraksts, paraksta atšifrējums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***5.pielikums***

*NEPLP iepirkuma Nr. NEPLP 2018/3*

*“Par monitoringa programmatūras pakalpojumu Nacionālās elektronisko*

*plašsaziņas līdzekļu padomes vajadzībām” nolikumam*

**IEPIRKUMA LĪGUMA PROJEKTS**

**Par monitoringa programmatūras pakalpojumu Nacionālās elektronisko**

**plašsaziņas līdzekļu padomes vajadzībām**

### Rīgā 2018.gada \_\_.decembrī

**Nacionālā elektronisko plašsaziņas līdzekļu padome**, tekstā arī – **Pasūtītājs**, tās priekšsēdētājas Daces Ķezberes personā, kura darbojas uz Elektronisko plašsaziņas līdzekļu likuma pamata, no vienas puses, un

\_\_\_\_\_\_\_\_\_\_\_\_\_\_\_\_\_\_\_, turpmāk tekstā – **Izpildītājs**, tās \_\_\_\_personā, kas rīkojas saskaņā ar \_\_\_\_\_\_\_\_\_\_\_\_\_no otras puses, turpmāk kopā sauktas – Puses,

pamatojoties uz iepirkuma “Par monitoringa programmatūras pakalpojumu Nacionālās elektronisko plašsaziņas līdzekļu padomes vajadzībām” (Iepirkuma Nr. NEPLP 2018/3) rezultātiem, vienojas, ka Izpildītājs Pasūtītājam sniegs monitoringa programmatūras pakalpojumu saskaņā ar šādu vienošanos un nosacījumiem, turpmāk – Līgums:

1. **Līguma priekšmets**
	1. Pasūtītājs uzdod, bet Izpildītājs par atlīdzību apņemas šī Līguma ietvaros sniegt Pasūtītājam monitoringa programmatūras nodrošināšanas un datu ierakstīšanas pakalpojumu (turpmāk – Pakalpojums), atbilstoši Izpildītāja iepirkumā iesniegtajam Tehniskajam piedāvājumam (Līguma 1.pielikums), Finanšu piedāvājumam (Līguma 2.pielikums), Pasūtītāja norādījumiem, šā Līguma noteikumiem un Latvijas Republikas normatīvajiem aktiem (turpmāk arī – pakalpojums).
	2. Izpildītāja kontaktpersona Līguma izpildes gaitā ir\_\_\_\_\_\_\_ (e-pasts:\_\_\_\_\_\_; tālr.\_\_\_\_\_\_\_\_\_\_) un Pasūtītāja kontaktpersona Līguma izpildes gaitā ir Kristers Pļešakovs (e-pasts: kristers.plesakovs@neplpadome.lv; neplpadome@neplpadome.lv; tālr. 67221848).
2. **Pakalpojumu apmaksa un maksājumu veikšanas kārtība**
	1. Izpildītāja atlīdzība par Pakalpojuma sniegšanu ir EUR \_\_ (\_\_) un PVN 21% \_\_, kas kopā veido **EUR \_\_\_** (\_\_\_), kas ietver visas izmaksas par Pakalpojuma nodrošināšanu Līguma darbības laikā saskaņā ar Līgumu un tā Pielikumā Nr.1 noteikto Pakalpojuma specifikāciju un kura maksājama vienādās daļās katru Līguma darbības kalendārā gada ceturksni saskaņā ar Līguma 2.3. punktā noteikto kārtību.
	2. Par šī Līguma 1.1. punktā noteikto saistību izpildi Puses paraksta pieņemšanas-nodošanas aktu ik gada ceturksni, ne vēlāk kā līdz nākamā ceturkšņa pirmā mēneša 20.datumam. Par Līguma izpildi 2019.gada ceturtajā ceturksnī – ne vēlāk kā 2019.gada 20.decembrī. 2019.gadā parakstītie pieņemšanas-nodošanas akti apliecina Pušu savstarpēju saistību izpildi no Līguma spēkā stāšanās līdz ceturtā pieņemšanas-nodošanas akta parakstīšanai.
	3. Puses vienojas, ka Līguma 2.1. punktā minēto Līguma summu Pasūtītājs maksā vienādās daļās katru Līguma darbības kalendārā gada ceturksni (EUR \_\_\_ (\_\_\_) un PVN 21% \_\_\_, kas kopā veido **EUR \_\_** (\_\_) par katru Līguma darbības kalendārā gada ceturksni). Rēķinu par iepriekšējā Līguma darbības kalendārā gada ceturkšņa Līguma 2.1. punktā minēto Līguma summas vienādo attiecīgo daļu Izpildītājs izraksta līdz tekošā ceturkšņa pirmā mēneša 5. (piektajam) datumam. Izpildītāja rēķinus Pasūtītājs apmaksā ar pārskaitījumu uz šajā Līgumā norādīto Izpildītāja bankas norēķinu kontu ne vēlāk kā 7 (septiņu) darba dienu laikā no rēķina izrakstīšanas dienas.
	4. Izpildītājs apņemas veikt visu Latvijas Republikas likumdošanas aktos noteikto nodokļu samaksu.
	5. Līguma summā ir iekļauti visi Latvijas Republikas normatīvajos aktos paredzētie tiešie un netiešie nodokļi un nodevas, izņemot PVN, visi tiešie un netiešie izdevumi, tai skaitā transporta izdevumi un atlīdzība par autoru un blakustiesību subjektu mantiskajām tiesībām, kas saistīti ar Pakalpojuma sniegšanu.
	6. Izpildītājs apņemas veikt visu Latvijas Republikas likumdošanas aktos noteikto nodokļu samaksu.
3. **Izpildītāja pienākumi un tiesības**
	1. Izpildītājs apņemas:
		1. sniegt Pakalpojumu atbilstošā kvalitātē, apjomā un termiņā, saskaņā ar šā Līguma noteikumiem, Tehnisko piedāvājumu (Līguma 1.pielikums), Pasūtītāja norādījumiem, ievērojot Latvijas Republikā spēkā esošos normatīvos aktus;
		2. nekavējoties novērst Pasūtītāja izvirzītās pretenzijas par sniegtā Pakalpojuma kvalitāti par saviem līdzekļiem, ar savām iekārtām un darbaspēku;
		3. pēc Pasūtītāja pieprasījuma nekavējoties nodrošina Pasūtītājam informāciju par Pakalpojuma tehniskajām kļūdām un kļūdu novēršanas termiņu;
		4. Pakalpojuma izpildē iesaistīt kvalificētu personālu, izmantot savu tehniku, darbarīkus, transportu un citus šā Līguma saistību izpildei nepieciešamos resursus;
		5. nodrošināt, ka Pakalpojums tiek sniegts apzinīgi, centīgi, profesionāli, augstākajā kvalitātē, ar to iemaņu, rūpības un centības līmeni, kāds piemīt citiem profesionāļiem, kas veic līdzīga veida pakalpojumus;
		6. jebkuru Līguma izpildē iegūto informāciju izmantot tikai šā Līguma izpildes nodrošināšanai, nodrošināt, ka jebkura no Pasūtītāja vai saistībā ar Pasūtītāja darbību iegūtā informācija netiek izpausta trešajām personām, izņemot normatīvajos aktos noteiktos gadījumus. Šis nosacījums ir saistošs arī 5 (piecus) gadus pēc Līguma darbības beigām;
		7. pēc Pakalpojuma izpildes iesniegt Pasūtītājam no Izpildītāja puses sagatavotu Nodevumu un pieņemšanas-nodošanas aktu saskaņā ar līguma 2.2.punkta noteikumiem;
	2. Izpildītājs ir tiesīgs:
		1. saņemt Pasūtītāja rīcībā esošo informāciju, kas nepieciešama šā Līguma ietvaros noteikto darbu izpildei;
		2. saņemt Līguma summu par atbilstoši šā Līguma noteikumiem sniegtu Pakalpojumu šajā Līgumā paredzētajos termiņos un kārtībā.
4. **Pasūtītāja pienākumi un tiesības**
	1. Pasūtītājs apņemas:
		1. šā Līgumā noteiktajā kārtībā par kvalitatīvi sniegtu Pakalpojumu, ievērojot šā Līguma noteikumus, pieņemt un parakstīt Izpildītāja sagatavotu pieņemšanas-nodošanas aktu atbilstoši Līguma 2.2.punkta noteikumiem;
		2. šā Līgumā noteiktajā kārtībā un apjomā samaksāt Izpildītājam Līguma summu par atbilstoši šā Līguma noteikumiem un Pasūtītāja norādījumiem sniegto Pakalpojumu;
		3. sniegt Izpildītājam visu tā rīcībā esošo informāciju un materiālus, kas nepieciešama un varētu būt noderīga pilnīgai Pakalpojuma izpildei.
	2. Pasūtītājs ir tiesīgs:
		1. izvirzīt Izpildītājam pamatotas pretenzijas par Pakalpojuma kvalitāti un trūkumiem saskaņā ar šā Līguma noteikumiem;
		2. neveikt samaksu par Pakalpojumu, kamēr trūkumi nav novērsti atbilstoši šā Līguma noteikumiem;
		3. vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja tiek konstatēts, ka šādas sankcijas jau tikušas piemērotas pirms līguma noslēgšanas.
	3. Pasūtītājs nav atbildīgs par Izpildītāja iesniegtajā Finanšu piedāvājumā (Līguma 2.pielikums) pieļautajām kļūdām un nenes materiālo atbildību (neapmaksā) par Finanšu piedāvājumā neiekļautajām Pakalpojuma izpildei nepieciešamajām izmaksām. Šajā punktā minētās izmaksas sedz Izpildītājs.
5. **Pušu atbildība**
	1. Puses viena pret otru ir pilnīgi atbildīgas par šajā Līgumā ietverto saistību izpildi, neizpildi vai nepienācīgu izpildi tādā kārtībā, kā to paredz šis Līgums un Latvijas Republikas spēkā esošie normatīvie akti.
	2. Par maksājumu termiņu neievērošanu Izpildītājs ir tiesīgs piemērot Pasūtītājam līgumsodu 0,1% (nulle, komats, viens procents) apmērā no laikā nesamaksātās summas par katru nokavēto dienu, bet ne vairāk kā 10% (desmit procenti) no Līguma summas.
	3. Par Līgumā ietverto saistību neizpildi vai nepienācīgu izpildi, tai skaitā attiecībā uz konkrētas Pakalpojuma programmatūras funkciju nodrošināšanu, Pasūtītājs ir tiesīgs piemērot līgumsodu 0,1% (nulle, komats, viens procents) apmērā no Līguma summas par katru kalendāro dienu, kad Izpildītājs neievēro savas Līgumā noteiktās saistības, tai skaitā attiecībā uz konkrētas Pakalpojuma programmatūras funkciju nodrošināšanu, bet ne vairāk kā 10% (desmit procenti) no kopējās Līguma summas.
	4. Līgumsoda samaksa neatbrīvo Puses no Līguma saistību izpildes, kas radusies sakarā ar Līgumā ietverto saistību pārkāpumu.
	5. Puses šī Līguma izpildes sakarā ir atbildīgas viena pret otru par tiešajiem zaudējumiem, kas nodarīti vienai Pusei otras Puses vainojamas darbības dēļ. Puses nav atbildīgas par netiešajiem zaudējumiem, negūto peļņu un negūtajiem ieņēmumiem.
	6. Pusēm, savstarpēji vienojoties, ir tiesības grozīt Līgumu, ja tas nav pretrunā ar Publisko iepirkumu likuma 61.panta noteikumiem.
6. **Līguma spēkā stāšanās, tā darbības laiks un izbeigšana**
	1. Līguma spēkā esības termiņš ir **no 2019.gada 01.janvāra līdz 2019.gada 31.decembrim (attiecībā uz datu uzglabāšanu – līdz 2020.gada 31.martam).**
	2. Pēc Līguma termiņa beigām Pasūtītājam vairs nav tiesības lietot Pakalpojuma monitoringa sistēmu un Pakalpojuma monitoringa sistēmas licence uzskatāma par izbeigtu, kā arī Pasūtītājam ir pienākums izpildīt saistības, kas vēl nav izpildītas uz Līguma darbības termiņa beigām, tai skaitā, bet ne tikai attiecībā uz Pakalpojuma apmaksu par pēdējo Līguma darbības kalendārā gada ceturksni, par kuru rēķins tiks izrakstīts pirms Līguma termiņa beigām vai pēc Līguma termiņa beigām.
	3. Izpildītājs nodod Pakalpojuma monitoringa sistēmu ar šī Līguma Pielikumā Nr.1 noteikto funkcionalitāti dienā pēc Līguma spēkā stāšanās dienas, nodrošinot Pasūtītājam nepieciešamo lietotāju kontu izveidi.
	4. Jebkura no Pusēm var pārtraukt Līgumu, nosūtot rakstisku paziņojumu otrai Pusei, ja otra Puse nepilda savas saistības, rakstiski un motivēti brīdinot par to 30 (trīsdesmit) kalendārās dienas pirms Līguma pārtraukšanas datuma. Līguma pirmstermiņa izbeigšanas gadījumā Izpildītājam ir tiesības saņemt samaksu 10 (desmit) dienu laikā pēc rēķina izrakstīšanas par Pakalpojuma sniegšanu līdz Līguma izbeigšanas brīdim proporcionāli Līguma summas apmēram un Līguma spēkā esamības laika periodam.
7. **Nepārvarama vara**
	1. Ne Pasūtītājs, ne Izpildītājs nekādā veidā nav atbildīgs par Līgumā noteikto pienākumu neizpildi vai izpildes aizkavēšanu, ja šādu neizpildi vai kavēšanos izraisījuši apstākļi, kuri ir ārpus tās Puses, kura nav spējusi izpildīt savus pienākumus vai ir aizkavējusi savu pienākumu izpildi, kontroles. Par Līguma neizpildi vai izpildes aizkavēšanu izraisošiem iemesliem nav uzskatāmi apstākļi, kurus Puses varēja vai tām vajadzēja paredzēt.
	2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
	3. Nepārvaramas varas apstākļu iestāšanas gadījumā Puses vienojas par Līgumā noteikto saistību izpildes termiņu.
8. **Licences tiesības**
	1. Pasūtītājam saskaņā ar šo Līgumu Pakalpojuma saņemšanas ietvarā ir licences tiesības lietot Pakalpojuma monitoringa sistēmu, kas pielāgota Pasūtītāja prasībām, Pasūtītāja likumisko funkciju nodrošināšanas mērķim saskaņā ar spēkā esošo Latvijas Republikas likumdošanu. Attiecībā uz Pakalpojuma monitoringa sistēmas pielāgojumiem, kas pēc satura ir specifiski Pasūtītāja vajadzībām, tam ir izņēmuma tiesības, savukārt Pakalpojuma monitoringa sistēmas bāzes versiju un tajā veiktos funkcionālos pielāgojumus Pasūtītājs lieto ar vienkāršās neekskluzīvas, Līguma darbības laika apmērā terminētas, tālāk nenododamas licences tiesībām.
	2. Pasūtītājs nekādā veidā un apmērā neiegūst īpašumtiesības uz Pakalpojuma monitoringa sistēmas programmatūru, kā arī Pasūtītājam nav nekādā veidā un apmērā tiesības veikt izmaiņas Pakalpojuma monitoringa sistēmas programmatūrā un to jebkādā veidā un apmērā nodoto trešajām personām
9. **Strīdu izskatīšanas kārtība**
	1. Līgums ir sagatavots un piemērojams saskaņā ar Latvijas Republikas likumiem.
	2. Jebkādas domstarpības un strīdi, kas skar Līgumu, puses risina pārrunu ceļā.
	3. Gadījumā, ja Puses pārrunu ceļā nevar vienoties, strīdus jautājumu nodod izskatīšanai tiesā, saskaņā ar pastāvošiem Latvijas Republikas normatīvajiem aktiem.
10. **Nobeiguma noteikumi**
	1. Jebkuri Līguma grozījumi vai papildinājumi noformējami rakstveidā un pievienojami Līgumam kā neatņemamas tā sastāvdaļas.
	2. Jautājumi, kas nav atspoguļoti Līgumā, tiek izskatīti atbilstoši pastāvošai Latvijas Republikas likumdošanai.
	3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	4. Puses apņemas nekavējoties informēt viena otru par savu rekvizītu maiņu.
	5. Līgums sagatavots latviešu valodā uz \_\_ (\_\_\_) lapām divos eksemplāros. Katrai Pusei izsniegts pa vienam eksemplāram.

1. **Pušu rekvizīti un paraksti**

 **Pasūtītājs: Izpildītājs:**

|  |  |
| --- | --- |
| **Nacionālā elektronisko plašsaziņas līdzekļu padome** | \_\_\_\_\_\_\_\_\_\_\_\_\_\_\_\_\_\_\_\_ |
| Doma laukuma 8A, Rīga, LV-1939 | Adrese: |
| Nodokļu maks. reģ. Nr. 90000081852 | Reģ. Nr. |
| Valsts kase, kods: TRELLV21  | Banka:  |
| konts: LV69TREL2470010010000 | konts:  |
| Tālrunis: + 371 7221848Fakss: + 371 7220448E-pasts: neplpadome@neplpadome.lv  | Tālr.:Fakss:E-pasts:  |

|  |  |
| --- | --- |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **/D. Ķezbere/** | /\_\_\_\_\_\_\_\_\_\_\_\_\_\_\_\_\_\_\_\_/ |

**1.pielikums**

\_\_\_\_.\_\_\_.2018. līgumam Nr.\_\_\_

**TEHNISKAIS PIEDĀVĀJUMS**

*(Atbilstoši pretendenta iesniegtajam piedāvājumam.)*

|  |  |
| --- | --- |
|  Pasūtītājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Izpildītājs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **/D. Ķezbere/** | /\_\_\_\_\_\_\_\_\_\_\_\_\_\_\_\_\_\_\_\_/ |

**2.pielikums**

\_\_\_\_.\_\_\_.2018. līgumam Nr.\_\_\_

**FINANŠU PIEDĀVĀJUMS**

|  |  |  |  |
| --- | --- | --- | --- |
| Nr. p. k. | Izmaksu pozīcija | Cena, *euro* bez PVN | Cena, *euro* ar PVN |
| 1. |  |  |  |
| 2. |  |  |  |
| 3. |  |  |  |
| … |  |  |  |
| Kopējā summa *euro* (bez PVN): |  |
| PVN: |  |
| Kopējā summa *euro* (ar PVN): |  |

|  |  |
| --- | --- |
|  Pasūtītājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Izpildītājs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **/D. Ķezbere/** | /\_\_\_\_\_\_\_\_\_\_\_\_\_\_\_\_\_\_\_\_/ |

1. Pieteikuma formu paraksta pretendentu pārstāvēt tiesīga persona vai tā pilnvarota persona (šādā gadījumā obligāti jāpievieno pilnvara). Ja piedāvājumu iepirkumam iesniedz personu apvienība, pieteikumu papildina, norādot personu apvienības locekļus, personu, kura pārstāv personu apvienību iepirkuma procedūrā, kā arī katras personas atbildības apjomu. Pieteikumu paraksta visi personu apvienības dalībnieki. [↑](#footnote-ref-1)